Publication: Magyar Közlöny
Issue: MK-2002-9 (Year: 2002, Number: 9)
Era: 1990-2004
Section: a 10/2002. (I. 23.) FVM rendelethez
Paragraph Index: 325

2. Az 1. számú melléklet „A” csoportjába tartozó anyagoknál a felügyelet célja a tiltott anyagok jogellenes alkalmazásának és a „B” csoportba sorolt anyagok szakszerûtlen alkalmazásának, illetve a velük kapcsolatos visszaélésnek a felderítése. A mintavétel irányát a következõ minimális kritériumok alapján kell megválasztani: nem, kor, faj, fajta és hizlalási rendszer. Minden hozzáférhetõ információt és minden olyan bizonyítékot figyelembe kell venni, amely az e csoportba tartozó anyagok helytelen használatára vagy az azokkal való visszaélésre utal. Az 1. számú melléklet „B” csoportjába tartozó anyagoknál a felügyelet további célja annak ellenõrzése, hogy betartják-e az állatgyógyászati készítményekre és a peszticidekre a jogszabályban elõírt élelmiszer-biztonsági intézkedéseket, továbbá a környezeti szennyezõk esetében a vonatkozó tolerancia-határérték betartásának a vizsgálata.

Source: https://magyarkozlony.hu/hivatalos-lapok/f618d540efd247c913623e5e577f1af5ea401cd5/dokumentumok/4c419c65943af5d8345b550fceba9c3e3e3fd1b7/letoltes